Maskoti Zimných olympijských hier 2014

Maskoti Zimných olympijských hier 2014 sú súčasťou olympijskej symboliky Zimných olympijských hier 2014, ktoré sa konajú od 7. do 23. februára 2014 v ruskom meste Soči. Maskotmi sú tri zvieratá - Leopard snežný, Zajačica a Biely medveď. Prvýkrát v histórii boli maskoti vybraní hlasovaním verejnosti.

 Výber maskotov 
1. septembra 2010 vyhlásil Organizačný výbor ZOH 2014 celoštátnu námetový konkurz na návrh maskota Zimných olympijských hier 2014 a Zimných paraolympijských hier 2014, pričom námety mohol poslať ktokoľvek bez obmedzenia veku. Táto fáza výberu mala veľkú marketingovú podporu viacerých veľkých ruských firiem - formuláre boli distribuované v obchodnej sieti BOSCOSport, na čerpacích staniciach spoločnosti „Rosnefť“, predajných centrách Volkswagen Group Russia, predajniach telekomunikačného operátora Megafon, či v pobočkách jednej z najväčších ruských poisťovní Ingosstrach. Ruská železničná spoločnosť Rossijskije železnyje dorogi nabádala svojich cestujúcich k vytváraniu námetov počas cestovania vlakom, letušky Aeroflotu rozdávali formuláre pasažierom počas vnútroštátnych letov medzi Moskvou a Soči.

Do ukončenia konkurzu 5. decembra 2010 dostala odborná komisia zložená z predstaviteľov kultúry, vzdelávania, športu, obchodu a politiky pod vedením generálneho riaditeľa ruskej štátnej televízie Pervyj kanal celkovo 24.048 námetov na maskota Zimných olympijských hier 2014 a Zimných paraolympijských hier 2014, z ktorých 21. decembra 2010 vybrala  11 finalistov.

Odborná porota pracovala v zložení:
 Konstantin Ernst () - predseda odbornej poroty, režisér a generálny riaditeľ ruskej televíznej stanice Pervyj kanal;
 Dmitrij Černyšenko () - prezident Organizačného výboru „Soči 2014“ (pre prípravu ZOH 2014 a ZPOH 2014);
 Fiodor Bondarčuk () - ruský filmový režisér;
 Igor Butman () - ruský saxofonista, laureát Štátnej ceny Ruskej federácie v oblasti literatúry a umenia;
 Olesia Vladykinová () - ruská plavkyňa, dvojnásobná paraolympijská víťazka (2008, 2012);
 Nikolaj Drozdov () - ruský vedec, doktor prírodných vied, profesor Moskovskej štátnej univerzity;
 Svetlana Žurovová () - bývalá sovietska a ruská rýchlokorčuliarka, podpredsedníčka Štátnej Dumy Ruskej federácie;
 Natalia Ionovová; (Gľukoza) () - ruská speváčka;
 Michail Kusnirovič () - ruský oligarcha, majiteľ korporácie Bosco di Ciliegi
 Tatiana Navková () - bývalá ruská krasokorčuliarka, olympijská víťazka (2006), dvojnásobná majsterka sveta a trojnásobná majsterka Európy v kategórii tanečných párov;
 Gor Nachapetian ();
 Vladimir Pirožkov () - popredný ruský dizajnér;
 Anatolij Prochorov () - ruský televízny a filmový producent;
 Vitalij Smirnov () - čestný predseda Olympijského výboru Ruska, člen Medzinárodného olympijského výboru;
 Michail Terentiev () - bývalý ruský paralympionik, štvornásobný strieborný a dvojnásobný bronzový paralympijský medailista, generálny sekretár Paralympijského výboru Ruska, poslanec Štátnej Dumy;
 Sviatoslav Ušakov () - ruský režisér, scenárista, animátor.

 Kandidáti na maskotov 
V ďalšej fáze, ktorá prebiehala od konca decembra 2010 do začiatku februára 2011, pripravila skupina výtvarníkov a animátorov prezentačné videá všetkých 11 „kandidátov“ na maskota, aby sa mohli predstaviť verejnosti. Ku každému maskotovi bol vymyslený krátky námet, prečo by sa práve on mal stať symbolom Hier v Soči. 

Predstavenie finalistov sa uskutočnilo v špeciálnom programe „Talismanija Soči 2014. Načalo“ štátnej televíznej stanice Pervyj kanal 7. februára 2011. Predstavených bolo 11 finalistov, ktorí sa vďaka počítačovej grafike sami predstavili verejnosti. V nasledujúcej tabuľke sú uvedení finalisti v poradí, v akom sa predstavili v televíznom programe. 
 Finalisti výberu maskota ZOH / ZPOH 2014FinalistaAlternatívne menoOdôvodnenie kandidatúryPoznámkaBiely medveď Žije za polárnym kruhom v iglu, v ktorom sú zo snehu a ľadu nielen steny, ale aj všetok nábytok a zariadenie. Vychovali ho polárnici, ktorí ho tiež naučili lyžovať, korčuľovať sa a hrať curling. Najviac ho baví športové sánkovanie a boby. So svojimi priateľmi tuleňmi organizuje sánkárske a bobové súťaže, aby počas dlhých polárnych nocí zahnali nudu.Ohnivý chlapček „Lučik“Na planétu Zem priletel z ohnivej planéty, kde je stále horúco. Preto má jantárovú pleť, iskry v očiach a ohnivé vlasy. Od ľudských kamarátov sa naučil lyžovať, korčuľovať a hrať hokej.Snehové dievčatko „Snežinka“Priletela na planétu Zem z ľadovej planéty na ľadovej kométe. Má snehobielu pleť a vyzerá ako snehový kryštálik či vločka. Miluje tanec, preto sú jej najobľúbenejšie športové disciplíny krasokorčuľovanie a akrobatické lyžovanie.DelfínŠportový komentátor, ktorý vyrástol v Moskovskom delfináriu, kde každý deň trénoval, až dosiahol na najvyššie priečky v rôznych športových disciplínach. Presťahovali ho do Čierneho mora, aby robil profesionálne reportáže „z prvej ruky“. 2. marca 2008 bol zvolený za maskota ZOH 2014 v hlasovaní občanov mesta Soči.Slniečko, Mladšia sestra Slnka, nakrúca kreslené filmy, pózuje deťom ako modelka pri maľovaní a rada športuje. Najradšej má akrobatické lyžovanie.Dedo Mráz  Aby sa udržiaval v kondícii a udržiaval si zdravie, športuje: lyžuje, sánkuje sa, korčuľuje.Tesne pred finálovým hlasovaním bol Dedo Mráz stiahnutý zo zoznamu finalistov. Maskot Olympijských hier sa totiž stáva vlastníctvom Medzinárodného olympijského výboru a práve kvôli problematickému vymedzeniu vlastníckych práv symbolu ruského Nového roku a vianočných sviatkov bola postavička Deda Mráza z hlasovania stiahnutá. MedveďMedveď si v chránenom lese založil vlastnú športovú školu pre deti, kde sa venuje zimným športom, hlavne hokeju, vďaka čomu nespí ani v zime.Autorom tohoto návrhu bol jediný Ukrajinec, Kyjevčan Denis Olejnik.MatrioškyDrevené hračky a talizmany ako stvorené pre významný športový sviatok. Majster rezbár dal každej do vienka inú vlastnosť nevyhnutnú k víťazstvu: silu, obratnosť, cieľavedomosť a intelekt. Všetky spoločne vytvárajú jedno súdržné mužstvo a vzájomne sa dopĺňajú.Hýľ  S obľubou číta športové noviny a sníval o kariére športového trénera. Najradšej má zimné športy, predovšetkým lyžovanie, korčuľovanie a hokej.Leopard snežný Žije na obrovskom strome na vysokom brale v horách Kaukazu. Pracuje ako horský záchranár - alpinista a je výborný snoubordista. Je veselej povahy, nedokáže žiť v samote a miluje tanec. Vyniká veľkou odvahou, vďaka čomu neraz zachránil obyvateľov horských dediniek pred lavínou.Svoju podporu leopardovi vyjadril aj prezident Putin. Zajačica Zajka je najaktívnejšou obyvateľkou zimného lesa. Učí sa v Lesnej akadémii na samé jednotky, pomáha mame v rodinnej reštaurácii „Lesnaja zapruda“, rada športuje, tancuje a spieva.

 Maskoti 
Po zverejnení finalistov mala verejnosť 19 dní na zoznámenie sa s nimi a rozhodnutie, ktorý finalista by bol najlepším reprezentantom myšlienok Zimných olympijských a paraolympijských hier v Soči, ako aj celého Ruska a jeho obyvateľov v očiach celého sveta. Definitívnych víťazov verejnosť vyberala vo veľkom televíznom finále „Talismanija Soči 2014. Final“ štátnej televíznej stanice Pervyj kanal 26. februára 2011 formou SMS a telefonického hlasovania. Stalo sa tak prvýkrát v histórii, že si maskota vyberala sama verejnosť celonárodným hlasovaním. Riaditeľ stanice Konstantin Ernst nevylúčil ani možnosť, že maskot nebude jeden, ale dvaja, prípadne traja, ak výsledky hlasovania budú veľmi tesné.

Do hlasovania bolo počas finálového večera poslaných 1,5 milióna hlasov a výsledky boli zverejnené o 23:20 hod. moskovského času. Zároveň Organizačný výbor pre prípravu Hier rozhodol, že maskotmi Zimných olympijských hier 2014 sa stanú traja kandidáti s najvyšším počtom hlasov, keďže sa ukázalo, že tejto trojici odovzdali svoje hlasy 62 % zúčastnených.
náhľad|Maskoti ZOH 2014 na pamätnej 25 rubľovej minci z roku 2012
 Maskoti Zimných olympijských hier 2014PoradieMaskotPočet hlasovv %Autor návrhu1.Leopard28 %Vadim Pak (nar. 1977) z mesta Nachodka2.Biely medveď 18 %Oleg Serdečnyj (nar. 1957) z mesta Soči3.Zajačica 16 %Siľvia Petrovová (nar. 1994), školáčka z dediny Novoje Bujanovo v Čuvašsku'' Ďalšie poradie4.Delfín 12 % Darja Dobočová z Moskvy5.Hýľ10 %Jekaterina Čirkovová z Moskvy, 24 rokov6.Slniečko8 % Daša z mesta Chimki7.Matriošky 5 %Nasťa Demjaščekovová z mesta Volgograd, 11 rokov8.Medveď 3 %Denis Olejnik z ukrajinského mesta Kyjev, 27 rokov

Zároveň boli členmi komisie vybraní maskoti Zimných paraolympijských hier 2014 - ohnivého chlapčeka „Lučika“ a snehové dievčatko „Snežinku“. 

 Referencie 

 Pozri aj 
 Maskoti Zimných paraolympijských hier 2014
 Zimné olympijské hry 2014

 Iné projekty 

 Externé odkazy 
 O maskotoch na oficiálnej stránke ZOH 2014  
 Záznam programu „Talismanija Soči 2014. Final“ na stránke stanice „Pervyj kanal“ 
Kategória:Zimné olympijské hry 2014